Гробът

Превод от английски: Борис Младенов-Young, 2012

chitanka.info

Ти пред гроба мой не стой и не плачи!

Аз не съм там и духът ми там не спи.

Аз съм хилядите волни ветрове,

блясъка на ледените снегове.

Аз съм слънцето в узрялото жито и ръж.

Аз съм онзи есенен проливен дъжд.

И когато в утринната тишина

те събудят с крясък птичите ята,

аз съм полета на техните криле.

Аз съм блясъка на звездното небе.

Не! На гроба ми не стой и не плачи!

Аз не съм там. Моят дух далеч лети.

Неизвестен автор

Превод от английски — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.